اللیسککیزینجی درس
سای (8)
غیرمۆعین سایلار:
کئچن درسلرده دئییلنلردن باشقا "چوخ" سؤزۆنۆن اؤزۆنه اؤزل اؤزللیکلرى ده واردیر:
1. چوخ کلمهسى جمع و نیسبت شکیلچیلرى ایله، غیرمۆعین کمیت مضمونلو غیرمۆعین عوضلیک کیمى ایشلهنیر: چوخلارى اؤز ایشینى گؤرمۆر.
2. بو سؤز نیسبت شکیلچیسی ایله (و (u) ) غیرمۆعین عوضلیک کیمى ایشلهنیر: چوخو هله اؤز ایبتیدایى حاقلارى ایله تانیش دئییلدیر.
بعضا بو سؤزه "سو" نیسبت شکیلچیسی ده آرتیریلیب و همن معنانى وئریر: چوخوسو اؤز حقینى بیلیر.
3. "چوخ" سؤزۆ "لو" صیفت شکیلچیسی ایله ایشلهنیر، آنجاق یئنه ده غیرمۆعین کمیتى بیلدیریر: چوخلو کیتاب آلدیم، چوخلو سؤزلر بیلیر.
بو سؤز "جا" شکیلچیسى ایله ده ایشلهنیر و همن معنانى ایفاده ائدیر: چوخلوجا کیتاب گتیردیم.
4. "چوخ" سؤزۆ "دان" شکیلچیسی ایله ظرف یارادیر: بو اثر منه چوخدان معلومدور، چوخداندیر بو فیکیردهیم.
5. "چوخ" سؤزۆ "دان" شکیلچیسیندن سونرا "کى" شکیلچیسینی آلیب، صیفت اولور: بو چوخدانکى مسئلهدیر، چوخدانکى سؤزدۆر.
6. "چوخ" سؤزۆ "دان" شکیلچیسیندن سونرا یییهلیک حال شکیلچیسینى آلیب، زامان ظرفى اولور: چوخدانین مسئلهسیدیر، چوخدانین اؤلۆسۆدۆر.
7. "چوخ" سؤزۆ بعضا "دا" باغلاییجیسى، بعضا ده هم "دا"، هم ده "کى" باغلاییجیسی ایله ایشلهنیر و هئچ بیر کمیت مضمونو ایفاده ائلهمیر: چوخ دا یاخشیدیر، چوخ داکى قهرماندیر.
azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab